
Двадесет и първи  Национален туристически събор

На 8 , 9 и 10 септември 2006 в курорт Шипковски минерални бани се проведе традиционният туристически събор на хората със слухови увреждания. Той е 21-ят и

наистина можем да кажем ,че това е мероприятие с положение и авторитет. За авторитетът и значението му говори големият брой участници , над 1200-1300 човека, представители на 13 раионни организации от цялата страна. Нямаше кътче от България откъдето да не дойдат представители. Домакин на събирането е плевенската организация на глухите. Те осигуриха на всички участници подслон в хотели , почивни домове и палатки. Повечето от участниците поеха като собствени всички разходи по пребиваването си. През деня се проведоха много спортно-състезателни дейности, походи и турнири и др. Емоциите достигнаха своя връх на футболната среща между отбори съставени от членове на северните организации и южните. Вечерите ,както всякога преливаха от емоции.Повечето взеха участие в различните културни мероприятия. Проведе се конкурс за " Мис и мистър ", който излъчи най-красивата двойка. " Микрофонът е Ваш " даде възможност за сценична изява на желаещите. Там те показаха по недвусмислен начин своя стремеж за индивидуалност и неповторимост..Ненадминати останаха танцьорите от Плевен .

Гости на събора бяха и членове на организацията на глухите от Букурещ. Жестомимичният език помогна да се преодолеят границите на двете страни и езиковите бариери . Пе също изнесоха програма, която бе бурно аплодирана. Домакините танцуваха варненски, шопски испециално за гостите влашки танц. Използването на жесто-мимическия език дава възможност за предаване на емоции и разговор с много голяма пластика и артистичност. Много малко организации имат танцови състави тъй като поддръжката е много трудна , скъпоструваща и трудно се разучават танците

    Средствата за събора са по различни програми , от спечелени проекти и др.Вечерните програми продължиха до късно през нощта с веселие и и голям диско купон . Не се размина  без инциденти . Една жена , танцувайки падна и си счупи ръката , но домакините бяха осигурили постоянно лекарско присъствие и линейка.

    Поздравления поднесе представител на социалното министерство, получен бе поздравителен адрес от кмета на Плевен г-н Найден Зеленогорски , от президента г-н Георги Първанов

    На изпращане хората си обещаха да продължат тази хубава традиция , а даже и да се прави събор не през есента а през лятото за да може да се ползва хубавото време и оттам и повече участници на палатки. Румънските гости бяха в гр. Плевен на път за дома.Разгледаха Панорамата , Кайлъка  и изнесоха инпровизиран концерт на гостите на ресторанта на Ростов на Дон .

85 години от създаването на Съюз на слепите в България

Едно от мероприятията отразяващи това значимо събитие бе фестивалът на самодейното художествено творчество под надслов / Светлините на надеждата / . Той се проведе на 27 и 28 септември в културния дом на ССБ в гр. Варна. Участие взеха над 80 колектива на съюза от цялата страна . Фестивалът имаше състезателен характер . Там премериха сили състави за автентичен фолклор ,народни песни и танци, стари градски песни, разказвачи, художествени рецитали, джас и други от Варна, Смолян, Русе, Дряново , Шумен, Стара Загора, Хасково , Сливен , Пловдив, София и Горна Оряховица . Плевенската регионална организация бе представена от група / Пей сърце/ . Двата дни преминаха неусетно в състезателни емоции , нови запознанства, стари срещи  и много , много веселие песни и смях. Петко Вълков от Плевен получи награда за индивидуално изпълнение за песента / Я дойде либе / . 

Под егидата на Министерството на здравеопазването в Пловдив се проведе Втора източноевропейска конференция по  проблемите на диагностиката, лечението и научно-изследователската дейност в областта на редките заболявания. В  двудневния форум участваха над 200 специалисти и учени от България, Европа и САЩ. 

Министерството на здравеопазването има дългогодишна политика по отношение на редките заболявания, тези проблеми  са поставени и в проекта за Национална здравна стратегия 2007-2012 г. Опитът и позицията на България в тази област  бяха представени при откриването на конференцията от заместник-министъра на здравеопазването д-р Матей Матеев.

В национален мащаб се реализира финансираната от МЗ Национална програма за профилактика на наследствените  болести, предразположения и вродени аномалии. По нея се провеждат масови скринингови програми, тъй като в  по-голямата си част редките заболявания са генетични.

По масовите неонатални скринингови програми у нас се изследват 95% от всички новородени. За 5 години са открити 110  болни деца (100 с вроден хипотиреоидизъм и 10 с фенилкетонурия), повечето от които успешно се лекуват. Провежда се и  селективен постнатален ДНК-скрининг за диагностика и определяне на информативност при рискови фамилии с клинична  диагноза: муковисцидоза, бета-таласемия, спинална мускулна атрофия, мускулна дистрофия Дюшен/Бекер и  “пояс-крайник”, болест на Уилсън и др. Направени са 108 дородови диагностики на най-честите тежки и нелечими  наследствени болести. За пет години изпълнение на програмата са предотвратени 29 случая на наследствена болест (като  бета-таласемия или муковисцидоза). По този начин са спестени социалните тежести и емоционалната обремененост на  засегнатите семейства, огромна е и ползата за цялото общество. 

Особено ефективни и ефикасни са масовите скринингови програми за откриване на носителство при тежки наследствени  заболявания. Модел на такава програма е откриването на носители за бета-таласемия, каквито са от 3% до 8% от  населението у нас (в зависимост от региона). 

Активно се изпълнява нововъведената масова дородова (пренатална) програма за оценка на риска от най-честите  хромозомни болести и малформативни синдроми. По нея са изследвани 7606 бременни, като половината от тях са били  изследвани през 2005 г. Изследването до скоро се провеждаше само в София, а от началото на тази година - и във Варна.  С новата национална програма изследването ще се разшири с възможност за провеждане в Плевен и Пловдив.  Предвижда се до края на програмата да бъдат обхванати всички бременни – около 70 000 годишно. 

Финансова подкрепа за диагностиката и лечението на деца с изключително редки болести се осигурява и чрез Център  "Фонд за лечение на деца". Центърът подпомага със средства лечението на деца до 18-годишна възраст с неразрешени за  употреба в България лекарствени продукти, както и осигурява диагностиката и лечението в чужбина на заболявания,  които не могат да се извършат у нас – например заболявания на аминокиселините и болести на натрупванията. Таса се  подпомага лечението на деца, които страдат от редки заболявания, и при които лечението с разрешените за употреба в  България лекарства е без резултат. Фондът заплаща и лечението на редки заболявания, които не се покриват напълно или  частично от републиканския бюджет.

МЗ осигурява скъпоструващи лекарствени продукти за лечение за малки групи пациенти с редки вродени и наследствени  заболявания. Провеждането на терапията с тези лекарствени продукти за някои е животоподдържаща, на други дава шанс  да имат по-добро качество на живот и социална интеграция. За 2006 г. със средства от републиканския бюджет са  осигурени лекарства за 6 деца с болест на Гоше - на обща стойност над 1,1 млн. лв., за 182 деца с изоставане в растежа и  терминална бъбречна недостатъчност - в размер на над 1 млн. лв., за 164 деца с муковисцидоза – за близо 2 млн. лв., за  пациенти с хемофилия, Таласемия майор, болест на Уилсън и други редки заболявания. 

Емоции с дъх на море

Може да кажем , че съществува трайна тенденция в увеличаването на социалните, културно-масовите, спортно-туристическите и други мероприятия на клубовете на инвалидите в гр. Плевен. Така например в клуб
Център на ул. Гренадерска 34 проведоха много излети, беседи и екскурзии. Преди няколко месеца те посетиха Банско, хижа Бъндарица , Сандански и Рилския манастир . Главна заслуга за това имат председателката Славка Йорданова и организаторът в клуба Николинка Димитрова. За последната екскурзия до Варна искам да Ви разкажа тук. Тъй като не съм присъствал , може да пропусна нещо . Тя се проведе от 2 до 4 септември 2006 Основната идея бе да се съчетае полезното с приятното т.е. да се използват билетите за бесплатен автобусен транспорт на тези, които ги имат а другите си заплащат. Районната дирекция социално подпомагане откликна положително на това , но при условие , че всеки използва само неговите билети. Не беше злоупотребено с това. Проучени бяха много оферти за нощувки и въпреки края на сезона цена от 3.70 лв. в жк.Дружба,ботаническата градина бе напълно приемлива . Както винаги фирма " Монв  " предостави свой автобус ,удобен и бърз , като Президента и Розен Монов нареди на шофьорът да бъде на пълно разположение на екскурзиантите и да откликва на всичките ин желания. Пътуването мина неусетно . Мястото за нощувка бе в птохладна горичка в непосредствена близост до морето . Приятно е да чуваш прибоят на морето близо до теб. Всеки се хранеше където обича и каквото обича. Вечерите бяха наситени с емоции, песни ,разходки и разказване на случки и вицове. Хората с проблеми изведнъж забравиха за тях .Вторият и третият ден много от хората използваха за плаж, не може да се откаже на хубавото време и спокойното море. Посетени бяха военно-морският исторически музей Аквариума и в Балчик дворецът на ромънската кралица и ботаническата градина. С нарочни писма изпратени от Председателката до всички тези забележителности осигури бесплатен достъп до тях . Единствено платено , но с намаление беше на аквариума.

Всички искаха тази приказка да продължи безкрайно. Идея на ръководството е да се посети в скоро време и дряновския манастир , като се ползват безплатните билети по БДЖ .

 ПРОТИВОГРИПНИ ВАКСИНИ

Когато говорим са грип не можем да подминем темата за противогрипните ваксини. Тяхната ефективност зависи от  възрастта и имунната реактивност на пациента и от степента на антигенно сходство между ваксиналните и  циркулиращите епидемични щамове /видове/. При достатъчно сходство ваксината предпазва от заболяване 70-90% от  имунизираните здрави лица на възраст до 65 години. Старите хора и пациенти с хронични заболявания могат да изработят  антитела в по-ниски титри, но дори и в този случай ваксинацията остава високоефективна мярка, предпазваща поне  50-60% от имунизираните от развитие на усложнения, налагащи болнично лечение, и 80% – от смъртен изход.

Грипните ваксини се препоръчват за ежегодна имунизация в предепидемичния сезон (месеците октомври-ноември) на  лица, които по причина на възрастта си или поради наличието на предразполагащи заболявания са изложени на повишен  риск от усложнения. Това са:

- лица на и над 65 години;

- обитатели на домове за медико-социални грижи и лечебни заведения за хронично болни;

- възрастни и деца с хронични сърдечно-съдови или белодробни заболявания (вкл. белодробна астма);

- възрастни и деца с хронични метаболитни заболявания (вкл. захарен диабет), нарушени бъбречни функции,  хемоглобинопатии и имунодепресия (вкл. медикаментозна) и др.

Защитният ефект се постига едва след 10-15-я ден от имунизацията и затова ваксината трябва да се постави още преди  началото на “грипния сезон”. Нивото на защитните антитела е различно при различните индивиди и продължителността на  имунитета е 1 година, като спадане на титъра се наблюдава още в първите 6 месеца след имунизацията.

Противогрипната ваксина всяка година е “специфична” /различна/, т.е изгражда имунна защита спрямо върлуващия в  момента вирусен щам. Някои ще попитат защо е различна. Ами обяснението е следното: имунната ни система се опитва  да прекрати чуждото нашествие като издига защита. За да оцелее по-нататък, вирусът постепено се видоизменя /мутира/  и човешкият организъм в един момент се оказва отново неподготвен. Старата защита не може да блокира вируса в новия  му вид и вратата за грипната инвазия е отворена. Докато си изградим поредната защита, вирусът отново мутира и т.н.  Ваксината най-просто казано “подсказва” на имунната ни система какъв вирус ще я атакува през новия грипен сезон и тя  има време да създаде защита именно спрямо него. Ето защо при избора на ваксина задължително трябва да се  посъветвате с личния си лекар.

Цената на ваксината в аптеките е между 8,5 и 11 лева в зависимост дали е детска или за възрастни. Купуването й вече  става само с рецепта. Ваксините трябва да се поставят от личния лекар. Те трябва да се съхраняват на температура от 2  до 8 градуса в хладилника. В противен ваксината губи ефективността си.

Трябва да знаете, че противогрипната ваксина е противопоказна при алергия към яйца и яйчни продукти поради  технологията си на приготвяне /получава се от алантоисната течност на кокоши ембриони, заразена с актуалните за  сезона и препоръчани от СЗО грипни щамове.Ваксините се прилагат инжекционно в дози, зависещи от възрастта на пациента 

ПОЗИЦИя
Понастоящем едно от най-кратките и точни определения за тероризма е това на лондонския институт за изследване на конфликтите. То гласи: "Тероризмът представлява въоръжена борба и насилие, мотивирани от политически цели". 

Терористичните организации могат да се класифицират по няколко признака - идеологически, религиозен, национален, регионално-географски, подкрепяни или не от някое правителство. 

Идеологическият тероризъм се представлява от ултралевия и ултрадесния тероризъм. Ултралевият от своя страна се подразделя на латино и южноамерикански, европейски и др. Ултрадесният тероризъм получава най-широко разпространение в Западна Европа и САЩ. От религиозният тероризъм най-опасен е ислямския тероризъм, прилаган от множество организации. Националният тероризъм или също наричан националистически тероризъм представлява борба за независимост, стремеж към сепаратизъм, автономия и обособяване на национална държава. Това е палестинския, ирландския, кюрдския, чеченския, сикхския (Индия), тамилския (Шри Ланка). Според териториятана" 

автономно действащи терористични организации, неподкрепяни от никое правителство; 

подкрепяни от една или група държави терористични организации; 

създадени от някоя държава и действащи по заповед на правителството й терористични групи. 

Целите, преследвани от терористичните организации, са обикновено политически. 

Преките цели на терористичните действия могат да се сведат до пет:

Признаване. Терористичната кампания може да цели държавно или международно признаване на някаква кауза. Причините за търсене на признаване включват привличане на личен състав, получаване на средства или демонстрация на сила. Групите, преследващи тази цел имат нужда от широко медийно отразяване, затова най-характерните действия са отвличане на самолет, или на известна личност, превземане на сграда, вземане на заложници и пр. След като привлекат вниманието, терористите обикновено поставят и политически искания. 

Принуда. Принудата е опит с насилие да се подтикне към определено поведение индивиди, групи или правителства. Тази цел изисква избирателни удари, които представляват взривове на обществени места, предшествани от предупреждение, унищожаване на собственост и други подобни действия, които отначало са по-малко кръвопролитни (т. е. без отнемане на човешки живот). Например взривове в корпоративни или банкови централи. 

Заплаха. Заплахата е опит да възпре индивиди или групи от определено действие (за разлика от принудата, която е опит за подтикване към действие). Терористите могат да използват заплаха за намаляване на ефективността на силите за сигурност, опитвайки се да ги накарат да се страхуват и в резултат да бездействат. Заплахата може да служи за намаляване на обществената подкрепа за правителството, или да накара гражданите да го бойкотират, като например не гласуват на избори. Целите на тази терористична стратегия също са избирателни. 

Провокация. Тази специфична категория на тероризма има за цел да предизвика прибързана и неадекватна реакция на правителствените сили. Атаките се съсредоточават върху ключови или символични за правителството обекти – полицейски, военни и други официални учреждения. По такъв начин се демонстрира уязвимостта на държавата и се благоприятства загубата на доверие в нея. Най-важното е, че правителственият отговор може да достигне до прекалено твърди мерки и да се изроди в държавен терор, точно което целят терористите, защото то ще им донесе гласна или негласна подкрепа, и даже активна поддръжка от страна на населението. 

Подкрепа на бунтовническо движение. Тероризмът в подкрепа на бунт, въстание или сепаратизъм използва всички методи от спектъра на провокациите, заплахите, принуда и в някаква степен борба за признаване. Терористите се стремят да накарат правителството да разпръсне силите си за охрана на всички възможни мишени, което прави някои от тях по-уязвими при атака. 

